In mittlern Bayern is es Nordboarische von Mittlboarischn asn nerdlinga Oberbayern, asn nerdlinga Niderbayern und as da sidlinga und sidestlinga Owerpfålz verdrengt worn. Ower aa in deane Gechadn zoing'se nu mejer oder wenger nordboarische Ainfliss (nordmittlboarische Mischdialekte). Rengschburch is zwor d Haptstod vo da Owerpfålz, ower dej Stod is sait jeher a mittlboarische Sprouchinsl. Dou gült fir Sprouchkartn es glaiche wej grod gschrim, ner holt mittlboarisch-nordboarisch gmischt.